CELEX: 31967L0530
Language: el
Date: 1967-07-25 00:00:00
Title: Οδηγία 67/530/ΕΟΚ του Συμβουλίου της 25ης Ιουλίου 1967 περί του δικαιώματος μετακινήσεως των γεωργών, που είναι υπήκοοι κράτους μέλους και είναι εγκατεστημένοι σε άλλο κράτος μέλος, από μία γεωργική εκμετάλλευση σε άλλη

Avis juridique important

|

31967L0530

Οδηγία 67/530/ΕΟΚ του Συμβουλίου της 25ης Ιουλίου 1967 περί του δικαιώματος μετακινήσεως των γεωργών, που είναι υπήκοοι κράτους μέλους και είναι εγκατεστημένοι σε άλλο κράτος μέλος, από μία γεωργική εκμετάλλευση σε άλλη  

Επίσημη Εφημερίδα αριθ. 190 της 10/08/1967 σ. 0001 - 0003 Φινλανδική ειδική έκδοση: Κεφάλαιο 6 τόμος 1 σ. 0051  Δανική ειδική έκδοση: Σειρά I Κεφάλαιο 1967 σ. 0205  Σουηδική ειδική έκδοση: Κεφάλαιο 6 τόμος 1 σ. 0051  Αγγλική ειδική έκδοση: Σειρά I Κεφάλαιο 1967 σ. 0228  Ελληνική ειδική έκδοση: Κεφάλαιο 06 τόμος 1 σ. 0069  Ισπανική ειδική έκδοση: Κεφάλαιο 06 τόμος 1 σ. 0073  Πορτογαλική ειδική έκδοση : Κεφάλαιο 06 τόμος 1 σ. 0073 

ΟΔΗΓΙΑ ΤΟΥ ΣΥΜΒΟΥΛΙΟΥ της 25ης Ιουλίου 1967 περί του δικαιώματος μετακινήσεως των γεωργών που είναι υπήκοοι Κράτους μέλους και είναι εγκατεστημένοι σε άλλο Κράτος μέλος, από μία γεωργική εκμετάλλευση σε άλληΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφοι 2 και 3,  το γενικό πρόγραμμα για την κατάργηση των περιορισμών στην ελευθερία εγκαταστάσεως (1), και ιδίως τον Τίτλο IV/ΣΤ 3,  την πρόταση της Επιτροπής,  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι το γενικό πρόγραμμα για την κατάργηση των περιορισμών στην ελευθερία εγκαταστάσεως περιλαμβάνει ειδικό χρονοδιάγραμμα για την πραγματοποίηση της ελευθερίας αυτής στον τομέα της γεωργίας, στο οποίο λαμβάνεται υπ' όψη ο ιδιαίτερος χαρακτήρας των  γεωργικών δραστηριοτήτων- ότι η τρίτη σειρά μέτρων τα οποία προβλέπονται στο χρονοδιάγραμμα αυτό, έχουν ως συνέπεια ότι στην αρχή του τρίτου έτους του δευτέρου σταδίου, κάθε Κράτoς μέλος αναγνωρίζει στους γεωργούς οι οποίοι είναι υπήκοοι άλλου Κράτους  μέλους και είναι εγκατεστημένοι στο Κράτος μέλος αυτό, επί δύο τουλάχιστον έτη, το δικαίωμα να μετακινούνται από μία γεωργική εκμετάλλευση σε άλλη- ότι το δικαίωμα μετακινήσεως, το οποίο είναι αντικείμενο της παρούσης οδηγίας είναι ανεξάρτητο από την νομική μορφή της εκμεταλλεύσεως- ότι η μετακίνηση αυτή δεν πρέπει να έχει ως αποτέλεσμα τον περιορισμό των δικαιωμάτων του ενδιαφερομένου, όσον αφορά  τη θέση του ως αλλοδαπού- ότι οι δικαιούχοι κατά την οδηγία του Συμβουλίου της 2ας Απριλίου 1963, η οποία καθορίζει, τον τρόπο πραγματοποιήσεως της ελευθερίας εγκαταστάσεως στον τομέα της γεωργίας στην επικράτεια Κράτους μέλους των υπηκόων άλλων χωρών της Κοινότητος οι οποίοι  έχουν εργασθεί ως έμμισθοι αγρεργάτες στο Κράτος μέλος αυτό για δύο συνεχή έτη (63/261/ΕΟΚ) (4), εξομοιώνονται ήδη προς τους υπηκόους τους Κράτους μέλους αυτού, όσον αφορά το δικαίωμα μετακινήσεως από μία γεωργική εκμετάλλευση σε άλλη- ότι, κατά το μέτρο που απαιτείται ορισμός της εννοίας γεωργική εκμετάλλευση, για την εφαρμογή της παρούσης οδηγίας, ο ορισμός αυτός ανήκει στην αρμοδιότητα του ενδιαφερομένου Κράτους μέλους- ότι το άρθρο 4 παράγραφος 2 της οδηγίας του Συμβουλίου της 2ας Απριλίου 1963 η οποία καθορίζει τον τρόπο πραγματοποιήσεως της ελευθερίας εγκαταστάσεως σε γεωργικές εκμεταλλεύσεις εγκαταλειμμένες ή ακαλλιέργητες επί δύο τουλάχιστον έτη (63/262/ΕΟΚ)(5),  ανεγνώρισε ρητώς το δικαίωμα μετακινήσεως μέχρις ότου τεθεί σε εφαρμογή η παρούσα οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Κάθε Κράτος μέλος καταργεί, σύμφωνα με τις κατωτέρω διατάξεις, υπέρ των υπηκόων και των εταιριών των άλλων Κρατών μελών που ασκούν στην επικράτειά του μη μισθωτή γεωργική δραστηριότητα για δύο τουλάχιστον έτη και οι οποίοι καλούνται στο εξής  δικαιούχοι, εκείνους τους περιορισμούς που έχουν ως αποτέλεσμα να αποκλείουν την μετακίνηση των προσώπων αυτών από μία γεωργική εκμετάλλευση σε άλλη ή να περιορίζουν το δικαίωμά τους αυτό.   Άρθρο 2  1. Κατά την έννοια της παρούσης οδηγίας ως "δικαίωμα μετακινήσεως" νοείται η ευχέρεια των δικαιούχων να μετακινούνται ελεύθερα, υπό τις αυτές προϋποθέσεις όπως και οι ημεδαποί, από μία γεωργική εκμετάλλευση σε άλλη γεωργική εκμετάλλευση της  εκλογής τους στο Κράτος το οποίο είναι εγκατεστημένοι. Η μετακίνηση αυτή πρέπει να δύναται να πραγματοποιηθεί ανεξάρτητα από την νομική μορφή υπό την οποία ασκείται η νέα ή παλαιά εκμετάλλευση.  2. Κατά την έννοια της παρούσης οδηγίας, ως "γεωργικές δραστηριότητες" νοούνται:  - οι δραστηριότητες, οι οποίες περιλαμβάνονται στο παράρτημα V του γενικού προγράμματος για την κατάργηση των περιορισμών στην ελευθερία εγκαταστάσεως (κλάση ex 01, γεωργία, της Classification internationale type, par industrie, de toutes les branches  d' activite economique (6), και ιδίως:  α) γενική γεωργία περιλαμβανομένης και της αμπελοκαλλιεργείας, της οπωροκαλλιεργείας, της παραγωγής σπόρων προς σπορά, της καλλιεργείας λαχανικών, ανθέων και διακοσμητικών ανθέων ακόμη και σε θερμοκήπια- β) η εκτροφή ζώων, πουλερικών, κονίκλων, γουνοφόρων ή άλλων ζώων, η μελισσοκομία, η παραγωγή κρέατος, γάλακτος, ερίου, δερμάτων και γουνών, αυγών, μελιού- - η υλοτομία, η δασοκομία, η δενδροφύτευση και η αναδάσωση όπου οι δραστηριότητες αυτές ασκούνται ως παρεπόμενες δραστηριότητες σε εκμεταλλεύσεις που έχουν αναληφθεί σύμφωνα με τις διατάξεις της παρούσης οδηγίας, εφ' όσον συμβιβάζονται με την εσωτερική  νομοθεσία Κράτους μέλους και ειδικότερα με τα σχέδια χρησιμοποιήσεως της γης.   Άρθρο 3  1. Κάθε Κράτος καταργεί τους περιορισμούς οι οποίοι:  - δυνάμει των νομοθετικών, κανονιστικών ή διοικητικών διατάξεων εμποδίζουν τους δικαιούχους να μετακινούνται από μία γεωργική εκμετάλλευση σε άλλη ή εξαρτούν τη μετακίνηση από όρους, που την καθιστούν δυσκολότερη και επαχθέστερη- - προκύπτουν από διοικητική πρακτική, η οποία έχει ως αποτέλεσμα τη διακριτική μεταχείριση των δικαιούχων σε σύγκριση με τη μεταχείριση που εφαρμόζεται στους υπηκόους του, όσον αφορά το δικαίωμα μετακινήσεως.  2. Μεταξύ των περιορισμών που πρέπει να καταργηθούν περιλαμβάνονται ειδικά εκείνοι που αποτελούν αντικείμενο διατάξεων, οι οποίες απαγορεύουν ή περιορίζουν κατά τον ακόλουθο τρόπο το δικαίωμα των δικαιούχων να μετακινούνται από μία εκμετάλλευση σε άλλη  υπό τους αυτούς όρους όπως και οι ημεδαποί:  στο Βέλγιο:  - με την απαίτηση να ασκούν οι ενδιαφερόμενοι τη δραστηριότητα του γεωργού σε καθορισμένο τόπο, απαίτηση η οποία ενδεχομένως επιβάλλεται κατ' εφαρμογή του άρθρου 3 του Νόμου της 19ης Φεβρουαρίου 1965 περί της ασκήσεως από αλλοδαπούς ανεξαρτήτων  επαγγελματικών δραστηριοτήτων.  στη Γαλλία:  - με την απαίτηση, για τους αλλοδαπούς δικαιούχους της οδηγίας του Συμβουλίου της 2ας Απριλίου 1963 (63/262/ΕΟΚ) να λαμβάνουν άδεια προκειμένου να εγκατασταθούν σε γεωργική εκμετάλλευση μη εγκαταλελειμμένη ή μη ακαλλιέργητη (άρθρο 3 του Διατάγματος  αριθ. 63 1019 της 10ης Οκτωβρίου 1963)- - με την απαίτηση, για τους αλλοδαπούς, οι οποίοι επιθυμούν να μετακινηθούν από μία γεωργική εκμετάλλευση σε άλλη, να λαμβάνουν Carte professionelle d' exploitant agricole ή νέα autorisation d' exploiter (άρθρο 4 του Διατάγματος αριθ. 5472 της 20ης  Ιανουαρίου 1954 και άρθρο 4 της Υπουργικής αποφάσεως της 30ής Μαρτίου 1955).  3. Οι δικαιούχοι που ορίζονται στην οδηγία του Συμβουλίου της 2ας Απριλίου 1963 (63/262/ΕΟΚ) εξακολουθούν να διατηρούν τα δικαιώματα που τους έχουν χορηγηθεί δυνάμει της οδηγίας αυτής και μετά τη χρήση εκ μέρους τους του δικαιώματος μετακινήσεως.   Άρθρο 4  1. Κάθε Κράτος μέλος, στο οποίο η πρόσβαση στη δραστηριότητα γεωργού εκ μέρους ορισμένων υπηκόων άλλων Κρατών μελών εξαρτάται ακόμη από την απόκτηση ειδικής αδείας για αλλοδαπούς, χορηγεί στους δικαιούχους κατόπιν αιτήσεώς τους και ατελώς  ατομική βεβαίωση, στην οποία θα αναφέρεται η ειδική τους κατάσταση σε αναφορά προς τη νομοθεσία περί εγκαταστάσεως αλλοδαπών γεωργών.  2. Τα Κράτη μέλη εξασφαλίζουν στους δικαιούχους το δικαίωμα προσφυγής εναντίον κάθε αποφάσεως με την οποία η αρμοδία αρχή θα αντετίθετο στην μετακίνησή τους.   Άρθρο 5  Τα Κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία, εντός προθεσμίας έξη μηνών από της κοινοποιήσεώς της και ενημερώνουν αμέσως σχετικά την Επιτροπή.   Άρθρο 6  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 25 Ιουλίου 1967.  Για το Συμβούλιο Ο Πρόεδρος Fr. NEEF  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 23 της 5.2.1966, σ. 386/66.  (3) ΕΕ αριθ. 146 της 23.8.1965, σ. 2465/65.  (4) ΕΕ αριθ. 62 της 20.4.1963, σ. 1323/63.  (5) ΕΕ αριθ. 62 της 20.4.1963, σ. 1326/63.  (6) Στατιστική Υπηρεσία των Ηνωμένων Εθνών, Στατιστικές μελέτες, Σειρές Μ, Νο 4, Επιθεώρησις 1 (Ν. Υόρκη 1958).